స్వతంత్ర కంపెనీగా పోస్టల్‌ బ్యాంక్‌
- వచ్చే డిసెంబరు నాటికి నమోదు
- 2017 జనవరి నుంచి ప్రయోగాత్మకంగా సేవలు
న్యూఢిల్లీ: దేశంలో అత్యధిక ప్రజలకు అందుబాటులో ఉన్న తపాలా శాఖ (పోస్టల్‌) బ్యాంకింగ్‌ సేవలు 2017 జనవరి నుంచి ప్రయోగాత్మకంగా అందుబాటులోకి రానున్నాయి. పేమెంట్‌ బ్యాంకింగ్‌ సేవలను ప్రారంభించేందుకు పోస్టల్‌ శాఖ భారతీయ రిజర్వు బ్యాంకు (ఆర్‌బీఐ) నుంచి ఆగస్టులోనే అనుమతులు మంజూరు అయ్యాయి. పోస్టల్‌ బ్యాంకు ఏర్పాట్ల వ్యవహారంతో సంబంధం ఉన్న ఒక అధికారి బ్యాంకు ప్రారంభానికి సంబంధించి నియమించుకున్న ప్రణాళికను వివరించారు. ఆయన ఇచ్చిన సమాచారం మేరకు. నితి ఆయోగ అనుమతులు అక్టోబరు మధ్యలోనూ, పబ్లిక్‌ ఇన్వెస్ట్‌మెంట్‌ బోర్డు అనుమతులు అక్టోబరు చివరి నాటికి లభించే అవకాశం ఉంది. నవంబరులో క్యాబినెట్‌ అనుమతి తీసుకొని డిసెంబరులో డిసెంబరులో రిజిస్టర్‌ చేయనున్నారు. 2017 జనవరి నుంచి ప్పోస్టల్‌ శాఖ ప్రయోగాత్మకంగా బ్యాంకింగ్‌ సేవలను ప్రారంభించనుంది. తొలత రూ.300 కోట్లతో పోస్టల్‌ బ్యాంక్‌ను ప్రత్యేక కంపెనీగా ప్రారంభించనున్నారు. ఆదాయం పంపిణీ విధానంలో తపాలా శాఖ ఆధ్వర్యంలో ఇది పని చేస్తుందని ఆయన అన్నారు. పోస్టల్‌ బ్యాంకులు అందుబాటులోకి వస్తే గ్రామస్థాయిలోనే డిమాండ్‌ డిపాజిట్లు, చెల్లింపులతో పాటు ఒక్కో ఖతాదారు నుంచి రూ.లక్షకు మించకుండా సొమ్మును డిపాజిట్‌ చేసుకునేందుకు వీలు కలుగనుంది. ఈ బ్యాంకులు ఏటీఎం లేదా డెబిట్‌ కార్డులను, ఇతర ముందస్తు చెల్లింపుల ఇన్‌స్ట్రుమెంట్స్‌ను జారీ చేసేందుకు వీలుంది. క్రెడిట్‌ కార్డులను మాత్రం జారీ చేయలేవు.
మీ స్నేహితులకు రికమెండ్ చెయ్యండి